Samyr Lainé

Samyr Laine (s. 17. heinäkuuta 1984) on yhdysvaltalaissyntyinen ja Haitia vuoden 2007 alusta lähtien edustanut kolmiloikkaaja. Lainen vanhemmat ovat kotoisin Haitista, mutta muuttivat Yhdysvaltoihin jo ennen hänen syntymäänsä.

Laine karsiutui sekä Berliinin MM-kilpailuissa 2009 että Dohan sisäratojen MM-kilpailuissa 2010. Myös Daegun MM-kilpailuissa 2011 ja Istanbulin sisäratojen MM-kilpailuissa 2012 hän jäi karsintaan. Lontoon olympialaisissa 2012 hän sijoittui 11:nneksi tuloksella 16,65. Hän oli yhdestoista myös Moskovan MM-kilpailuissa 2013 tuloksella 16,09.

Laine voitti Keski-Amerikan ja Karibian mestaruuden Mayagüezissä 2011 tuloksella 17,09. Pan-Amerikan kisoissa hän on sijoittunut kymmenenneksi 2007 ja viidenneksi 2011.

Lainen ennätys on 17,39 metriä, jonka hän hyppäsi Bogotássa 24. heinäkuuta 2009. Sisäradoilla hän on hypännyt 16,91 metriä Fairfaxissa 27. helmikuuta 2011. Kummatkin tulokset ovat Haitin ennätyksiä.

Lähteet

Aiheesta muualla
Samyr Lainen kotisivut 
Samyr Laine YouTubessa 

Haitilaiset kolmiloikkaajat
Vuonna 1984 syntyneet
Elävät henkilöt